42. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 63502 της 16 Ιουν./9 Ιουλ. 1971 (ΦΕΚ Β' 531) Περί πρακτικής εξασκήσεως τεταρτοετών φοιτητών Ανωτάτης Γεωπονικής Σχολής Αθηνών οφειλόντων δύο μαθήματα. Έχοντες υπ' όψιν: 1.Τας διατάξεις της παρ. 5 της υπ' αριθ. 107/62 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/62 και  2.Την πρότασιν της Συνελεύσεως των Καθηγητών της Ανωτάτης Γεωπονικής Σχολής Αθηνών (συνεδρία 14-4-1971), αποφασίζομεν: Τεταρτοετείς φοιτηταί της Ανωτάτης Γεωπονικής Σχολής Αθηνών, υποστάντες επιτυχή τμηματικήν εξέτασιν κατ' Ιούνιον ή Σεπτέμβριον εις άπαντα τα μαθήματα πλην δύο, δύνανται να προσέρχωνται εις την υπό του άρθρ.4 (παρ.5) του από 5/21-9-1944 Κανονιστικού Δ/τος προβλεπομένην πρακτικήν εξάσκησιν. Η παρούσα δημοσιευθήτω δια της Εφημερίδος της Κυβερνήσεως. 